שיחה:טבח מי ליי

message: לצערי, הערך בוויקיפדיה האנגלית היה מבולגן מאוד ובילבל את הקורא המסכן. אי לכך, אמנם התבססתי פעמים רבות עליו אך נעשתה עבודת חקר מתאימה באינטרנט כך שנזק לא נגרם מתרגום הערך הקלוקל הזה. המקורות הנוספים נמצאים, בין היתר, בקישורים החיצוניים שהוספתי בערך עצמו. צ'ס • שיחה 21:49, 23 מרץ 2006 (UTC)
thread_title: מקורות לכתיבה

message: התמונה מזעזעת מאוד. אני מציע לשים במקום התמונה קישור אל התמונה, כדי התמונה בתמונה תהיה בחירה. H2O 20:11, 20 מרץ 2006 (UTC)
replies: text: טיפלתי בבעיה. צ'ס • שיחה 21:49, 23 מרץ 2006 (UTC)
thread_title: תמונה

message: כדאי לכתוב פסקה או משפט על הטבח בערך על מלחמת ויטנאם ולקשר משם לכאן. Pacman 14:59, 23 מרץ 2006 (UTC)
replies: text: איפה להכניס? בין ה"אין ערך" האחד לשני? צ'ס • שיחה 21:49, 23 מרץ 2006 (UTC)
replies: text: : מה כל כך נורא בערך על מלחמת ויטנאם? Pacman 13:07, 24 מרץ 2006 (UTC)
thread_title:  קישור 

message: נתקלתי בערך בגלישה לפי "ערך אקראי", ומדובר בערך מרתק וכתוב היטב. יישר כוח. דני. Danny-w 09:13, 15 אפריל 2006 (UTC)
replies: text: תודה רבה. שיחזרתי עריכה אחת שלך - מדובר אכן בדיוויזיה האמריקלית (Americal division), לא טעיתי. צ'ס • שיחה 12:43, 15 אפריל 2006 (UTC)
replies: text: :מה פירוש המושג "Americal division"? גילגמש • שיחה 12:44, 15 אפריל 2006 (UTC)
replies: text: ::Americal היא צירוף של אמריקה וקלדוניה (ע"ש קלדוניה החדשה, ששם היא הייתה מוצבה לזמן מה). לא הוספתי את המידע הזה כיוון שזה לא מעניין במיוחד לטעמי. צ'ס • שיחה 12:51, 15 אפריל 2006 (UTC)
replies: text: :::אני חושב שזאת טעות. אם נניח ניקח את חטיבת גולני הישראלית, נשלח אותה על כל אנשיה לנופש להוואי או לפעילות מבצעית בהוואי, זה לא משנה לצורך העניין. האם אחרי שהיא תשלח מהוואי לזנזיבר היא תספיק להיות חטיבת גולני הישראלית ותקבל שם מוזר כמו "ישראווי"? השאלה מה המקור של הדיביזיה ומאיפה באו חייליה. אם הם אמריקאים, הרי שזאת אוגדה אמריקאית. אם הם מקלדוניה, הרי שהם קלדונים. אם מדובר בדיביזיה מעורבת, יש לציין את זה במפורש ולא במונח מוזר כמו "אמריקל" שלא ברור כלל לקורא המצוי. גילגמש • שיחה 12:54, 15 אפריל 2006 (UTC)
replies: text: ::::לא אני נתתי לדיוויזיה את שמה, אלא מפקדה. קרא כאן. צ'ס • שיחה 13:19, 15 אפריל 2006 (UTC)
replies: text: :::::זאת בעיה. אני מעדיף את הניסוח הבא: "דיביזיה אמריקאית שגויסה בקלדוניה" או לוותר על זה כליל ולרשום את מספרה. קוראים מעטים יבינו את הכוונה כשתכתוב "דיביזיה אמריקלית". גילגמש • שיחה 13:24, 15 אפריל 2006 (UTC)
thread_title: ערך מרתק

message: אין ספק שטבח מי ליי, ועוד יותר מכך כמות ההרוגים במלחמה שלא ראו את סופה בשם מטרה ערטילאית היו בין הגורמים להפגנות נגד המלחמה בארצות הברית ובאירופה. אבל "התקוממות" ,ועוד רבתי? כבמשפט "והביא להתקוממות רבתי ברחבי העולם כנגד השהות האמריקאית במקום" לבטח לא הייתה. אפשר רק למנות את הטבח כאחד הגורמים שהביאו לשסע בחברה האמריקאית בנושא מלחמת וייטנאם ובסופו של דבר להחלטה האמריקנית לצאת מוייטנאם בכל מחיר. אביהו 20:45, 15 אפריל 2006 (UTC)
replies: text: מתקפת טט בכלל והטבח במי ליי בפרט הטו את הכף במקרה הנ"ל, וככל הידוע לי מדובר בעובדה ולא בדעה. שריפת צווי גיוס, זריקת עגבניות וביצים על חיילים שחזרו הבייתה, צעקות יומיות בבית הלבן בסגנון Hey, hey, LBJ, how many kids did you kill today? ו-Ho, Ho, Ho Chi Minh, NLF is gonna win! - כל התופעות האלה לא היו קיימות עד למתקפת טט ולאחר זמן מה פיצוץ פרשת מי ליי. לא מדובר כאן בהתקוממות בסגנון רובספייר, אלא בתנועה המונית של נסיגה מווייטנאם והתנגדות ללחימה שם. יש לעדן, אך לא לשנות את רוח הדברים. צ'ס • שיחה 00:56, 16 אפריל 2006 (UTC)
replies: text: :זו הייתה כוונתי בדיוק אביהו 05:33, 16 אפריל 2006 (UTC)
thread_title:  סופרלטיב 

message: שלום צ'ס,
אני לא מומחה צבאי אבל למיטב זיכרוני האמריקאים לא נחלו כישלון חרוץ במתקפה זו. נכון, הם הופתעו כליל. נכון, הם איבדו בהתחלה שטחים והבסיס בקה סאן היה תחת מצור שהזכיר לכולם את קרב דיין ביין פו. אבל בסופו של דבר התגברו האמריקאים על התוקפים. אני זוכר טענה שמתקפה זו מחקה את הוייטקונג ככוח צבאי ומכאן והלאה עיקר הפעילות הצבאית הייתה של צפון וייטנאם. פוליטית, אין ספק שמתקפת הטט הייתה התחלת הסוף של האמריקנים בוייטנאם אבל צבאית הם לא נחלו כישלון חרוץ. אביהו 17:52, 16 אפריל 2006 (UTC)
replies: text: תראה, מבחינה צבאית האמריקאים גם הביסו בקלות את עיראק ועדיין הם שקועים עמוק בבוץ הזה. ארה"ב אמנם ניצחה צבאית אך החלה לאבד את דעת הקהל ובכך בעצם הפסידה. צ'ס • שיחה 18:55, 16 אפריל 2006 (UTC)
replies: text: :הרחבתי בנושא הזה בפסקת הפתיחה ובהשפעות. צ'ס • שיחה 19:10, 16 אפריל 2006 (UTC)
replies: text: ::עד כמה שזכור לי, אביהו צודק. התקפת טט הייתה כלשון עצום מבחינתה של צפון וייטנאם. גילגמש • שיחה 02:53, 23 אפריל 2006 (IDT)
replies: text: :::תיקנתי את מה שהיה לתקן כבר אז. צ'ס • שיחה 03:28, 23 אפריל 2006 (IDT)
thread_title:  מתקפת הטט 

message: אז כאן כתוב הרוגים. אבל כשמדובר בחיי יהודים כתוב בוויקפדיה נרצחים - פיגועי התאבדות בישראל. חוסר עקביות - מה הקונסנזוז אז?
replies: text: וכן כתוב כאן טבח ולא "תקרית לא ברורה שבה אולי בכלל המתים היו אשמים", וכן כתוב כאן שמדובר בפשע מלחמה, וכן יש כאן שימוש (מוגזם ולא ראוי לאנציקלופדיה) בסופרלטיבים בסגנון "בלב הזוועה". אז לא צריך "לבכות" על אי-צדק. לגבי הכינוי עצמו, יש משהו בטיעון שלך, וגם יש בו בעייה מסויימת. קרא את הערך... ‏conio.h‏ • ‏שיחה‏ 19:41, 28 יוני 2006 (IDT)
replies: text: :את הביטויים המלודרמטיים אפשר להוריד. האירועים מדברים בעד עצמם. אם העובדות מזעזעות יש להניח שהקוראים יזדעזעו, אין צורך לדחוף אותם לכך. לגבי הרוגים במקום נרצחים - נראה לי שזה נעשה בתום-לב, שהרי לכל אורך הערך נכתב "טבח" ויש תיאור שלילי למדי של החיילים האמריקנים. מבחינתי אפשר לכתוב "נרצחים" במקום "הרוגים", בהתחשב בכך שזהו המינוח שלנו לגבי מקרים דומים. ‏DrorK‏ • ‏שיחה‏ 20:37, 28 יוני 2006 (IDT)
replies: text: ::יש לי הסתייגות מסויימת מהשימוש ב"נרצחים" במקום ב"הרוגים" בעקבות הפסקה המשמעותית מאוד הבאה:
replies: text: :::::ב-15 במרץ דווח לפלוגה ג' כי כל הכפריים במקום צפויים לעזוב את בתיהם לכיוון השוק המקומי לכל המאוחר ב-7:00 בבוקר למחרת היום. עקב כך, ההנחה הייתה כי כל וייטנאמי שימצא במי ליי הוא לוחם וייטקונג או תומך של ארגון הגרילה. בנוסף ניתנה הוראה להרוס את הכפר עד ליסוד. בתדריך הפלוגתי נשאל מפקד הפלוגה, סרן ארנסט מדינה, האם הוראת החיסול כוללת גם הרג של נשים וילדים. עד היום הדיעות באשר לתשובתו של מדינה חלוקות, אך הרושם שיצר המ"פ היה ללא עוררין כי כל נפש חיה בכפר היא אויב מסוכן.

text: ::ההנחה הייתה מטומטמת, והפעולה הייתה שגויה, אבל יש כאן יותר מ"באו אמריקנים ורצחו 500 אזרחים". הדבר מצויין בערך שוב:
replies: text: :::::במהרה החלו האמריקאים לירות במאות אזרחים לא חמושים - ביניהם נשים, זקנים וטף - בהתאם להוראות שניתנו להם והרושם הכללי שאין חפים מפשע בכפר.

text: ::ניתן לקוות שהקורא יזדעזע מספיק בזכות תיאור האירוע, ואם זה לא מזיז לו, אני חושש ששינוי כמה מילים לא יעזור. ‏conio.h‏ • ‏שיחה‏ 21:14, 28 יוני 2006 (IDT)
thread_title:  הרוגים או נרצחים 

message: "מספר ההרוגים המלא משתנה ממקור למקור, כאשר 347 ו-504 נחשבים למספר ההרוגים המדויק ביותר" - לא ייתכן ששני המספרים נחשבים מדויקים, רק אחד יכול להיות כזה. דוד שי 22:04, 28 יוני 2006 (IDT)
replies: text: מהימנים? צ'ס • שיחה 22:24, 28 יוני 2006 (IDT)
replies: text: :לא הבנתי את תשובתך/שאלתך. דוד שי 22:31, 28 יוני 2006 (IDT)
replies: text: ::תיקנתי בערך עצמו, אך הסתבכתי מעט עם ההפניות להערות השוליים. אשמח אם תוכל לתקן את השגיאות הטכניות שלי. צ'ס • שיחה 23:10, 28 יוני 2006 (IDT)
thread_title: כמה הרוגים?

message: There are now a whole series of images relating to this massacre at Commons:Category:My Lai massacre, in case someone would like to add them to this featured article. 22:42, 29 ביולי 2007 (IDT)
thread_title:  Commons images 

message: הערך אדום למדי, האם זה לא מונע ממנו להיות מומלץ? ועוד בעמוד הראשי? 62.219.228.172 12:48, 15 במאי 2008 (IDT)
thread_title:  אדימות הערך 

message: ערך טוב ואנחנו צריכים עוד כמוהו, אבל מאוד חסר ודל בהערות שוליים. לא נראה כי עומד בסטנדרטים הנוכחיים. תומר - שיחה 17:40, 23 ביוני 2011 (IDT)
replies: text: לצערי מסכים. קלונימוס - שיחה 09:04, 27 ביוני 2011 (IDT)
replies: text: :אוסיף לטיפול הדחוף של המיזם. ‏Ofekalef • שיחה • הצטרפו למיזם המקורי!‏ 10:41, 16 ביולי 2011 (IDT)
replies: text: ::חסר כאן הרבה יותר מהערות שוליים. תומר - שיחה 12:48, 16 ביולי 2011 (IDT)
replies: text: :::במסגרת שיפור הערך ניתן להוסיף תמונות המצויות בשיתוף כאן וכאן ואינן של גוויות. דקי • המטבחון • הסלון 22:36, 19 ביולי 2011 (IDT)
replies: text: ::::הוספתי ארבע תמונות בתחתית הערך וקישור לוויקישיתוף. תומר - שיחה 15:03, 1 באוגוסט 2011 (IDT)
thread_title:  מרשימת ההמתנה